આ અંગે મળતી માહિતી અનુસાર તાપી જિલ્લાના સોનગઢના ઘાસિયામેઢા ગામે વહેતી તાપી નદી માંથી કોઈ પણ પ્રકારની પરવાનગી વિના રેતી ખનન ચાલતું હોવાની ફરિયાદ અમદાવાદ એસીબીને મળતા ગત જૂન-2018 માં ઉપરોક્ત ગામે દરોડો પાડી કરોડો રૂપિયાનું રેતીખનનનું કૌભાંડ પકડી પાડવામાં આવ્યું હતું.આ અંગે અંદાજિત 20 કરોડ રૂપિયાની રેતી ચોરી સંદર્ભે 100 કરતા વધુ લોકો સામે સોનગઢ પોલીસમાં ગુનો દાખલ કરવામાં આવ્યો હતો.આ બનાવ બાદ ગામમાથી રેતી માફીયાઓ નાસી છૂટ્યા હતા.જોકે ગત થોડા દિવસથી એજ સ્થળે કેટલાક ઈસમોએ ફરીથી તાપી નદીમાં નાવડી મૂકી રેતી કાઢી વેચી ખાવાનું ફરીથી શરૂ કરી દીધું હોવાની બાતમી જિલ્લા વહીવટી તંત્રને મળી હતી.આ બાતમીના અનુસંધાને તાપી કલેકટર એન કે ડામોરે પ્રાંત અધિકારી જાની અને ભૂસ્તર વિભાગની ટીમ તથા પોલીસ સ્ટાફને ઘાસિયામેઢા ગામે દોડાવ્યા હતા.અહીંથી તપાસ કરવા નીકળેલી ટીમે તાપી નદીમાં ગેરકાયદે મુકેલ છ નાવડીઓ અને એક ટ્રક ને બિનવારસી સ્થિતિમાં કબ્જે લીધી હોવાનું જાણવા મળે છે. આ દરોડા દરમિયાન કુલ 13 લાખ કરતા વધુનો મુદ્દામાલ જપ્ત કરવામાં આવ્યો છે.